
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη γενικώς υποχρεωτικής της από 30.7.2018 
Συλλογικής Σύμβασης Εργασίας «Για τους όρους 
αμοιβής και εργασίας των εργαζομένων σε επι¬ 
χειρήσεις μεταλλευτικές, λιγνιτωρυχείων, ορυχεί¬ 
ων, επεξεργασίας εμπλουτισμού ή μεταποίησης 
μεταλλευμάτων ορυκτών, μελετών και εκμετάλ¬ 
λευσης». 

2 Έγκριση κυκλοφοριακών ρυθμίσεων σύμφωνα με 
την 300/18 απόφαση του Δημοτικού Συμβουλίου 
του Δήμου Μεγαρέων. 


ΑΠΟΦΑΣΕΙΣ 

Αριθμ.οίκ. 6312/365 (1) 

Κήρυξη γενικώς υποχρεωτικής της από 30.7.2018 
Συλλογικής Σύμβασης Εργασίας «Για τους όρους 
αμοιβής και εργασίας των εργαζομένων σε επι¬ 
χειρήσεις μεταλλευτικές, λιγνιτωρυχείων, ορυχεί¬ 
ων, επεξεργασίας εμπλουτισμού ή μεταποίησης 
μεταλλευμάτων ορυκτών, μελετών και εκμετάλ¬ 
λευσης». 

Η ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των παρ. 2 και 3 του άρθρου 11 του 
ν. 1876/1990 (Α' 27) «Ελεύθερες συλλογικές διαπραγμα¬ 
τεύσεις και άλλες διατάξεις». 

2. Τις διατάξεις του π.δ. 63/2005 (Α'98) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

3. Το άρθρο 27 του ν. 4320/2015 (Α'29) «Ρυθμίσεις για 
τη λήψη έκτακτων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης 
και των κυβερνητικών οργάνων και λοιπές διατάξεις». 


4. Το π.δ. 125/2016 (Α'210) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

5. Το άρθρο 20 του π.δ. 134/2017 (ΑΊ68) «Οργανισμός 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης». 

6. Την αριθμ. οίκ. 32921/2175/13.6.2018 εγκύκλιο με 
θέμα: «Έλεγχος συνδρομής των προϋποθέσεων του άρ¬ 
θρου 11 παρ. 2 του ν. 1876/1990» (ΑΔΑ: ΨΑΩΕ465Θ1Ω- 
9ΚΩ). 

7. Το αριθμ. ΕΞ-54383-2019/10001/6.2.2019 έγγραφο 
του Ειδικού Γραμματέα του Σώματος Επιθεώρησης Ερ¬ 
γασίας (Σ.ΕΠ.Ε.). 

8. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 7.2.2019. 

9. Τα στοιχεία του φακέλου, από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη γενικώς υποχρεωτικής της πιο πάνω Συλλογι¬ 
κής Σύμβασης Εργασίας, δηλαδή ότι οι δεσμευόμενοι 
εργοδότες απασχολούν το 51% των εργαζομένων του 
κλάδου. 

10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Κηρύσσουμε γενικώς υποχρεωτική την από 30.7.2018 
Συλλογική Σύμβαση Εργασίας «Για τους όρους αμοιβής 
και εργασίας των εργαζομένων σε επιχειρήσεις με¬ 
ταλλευτικές, λιγνιτωρυχείων, ορυχείων, επεξεργασίας 
εμπλουτισμού ή μεταποίησης μεταλλευμάτων ορυκτών, 
μελετών και εκμετάλλευσης», με Πράξη Κατάθεσης 
13/1.8.2018, για όλους τους εργοδότες και εργαζόμε¬ 
νους του κλάδου, που αφορά αυτή. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2019 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 

Αριθμ. 8500/68 (2) 

Έγκριση κυκλοφοριακών ρυθμίσεων σύμφωνα 
με την 300/18 απόφαση του Δημοτικού Συμβου¬ 
λίου του Δήμου Μεγαρέων· 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τιςδιατάξειςτουν.2503/1997(ΦΕΚ107/Α'/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87/Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α723.03.1999) 
που αφορά στην κύρωση του Κώδικα Οδικής Κυκλοφορί¬ 
ας, (ΚΟΚ), όπως αντικαταστάθηκε με το άρθρο 48 παρ. 9 
του ν. 4313/2014. 

5. Τοάρθρο 109τουν. 2696/1999 (ΦΕΚ57/Α723.03.1999) 
περί δημοσίευσης αποφάσεων που εκδίδονται κατ'εξου- 
σιοδότηση του Κώδικα Οδικής Κυκλοφορίας, στην Εφη¬ 
μερίδα της Κυβερνήσεως. 

6. Το άρ. 90 του π.δ. 63/2005 (ΦΕΚ 98/Α722.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

7. Τις διατάξεις των άρ. 28 και 28Α του ν. 4325/2015 
(ΦΕΚ47/Α72015) «Εκδημοκρατισμόςτης Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρ. 24 του 
ν. 4368/2016 (ΦΕΚ 21/Α72016) «Μέτρα για την επιτά¬ 
χυνση του κυβερνητικού έργου και άλλες διατάξεις». 

8. Το π.δ. 135/2010 (ΦΕΚ 228/Α727.12.2010) «Οργανι¬ 
σμός της Αποκεντρωμένης Διοίκησης Αττικής». 

9. Την 15869/15-05-2017 απόφαση του Υπουργού 
Εσωτερικών (ΦΕΚ250/Υ.Ο.Δ.Δ./26-05-2017) μετην οποία 
ο Σπυρίδων Κοκκινάκης διορίστηκε στη θέση του Συντο¬ 
νιστή Αποκεντρωμένης Διοίκησης Αττικής. 

10. Την οικ.47601/17682/14.06.2017 (ΦΕΚ 2056/Β7 
14.06.2017, ΑΔΑ: ΩΒΝΔΟΡ1Κ-Θ4Ν) απόφαση του Συντο¬ 
νιστή Αποκεντρωμένης Διοίκησης Αττικής περί μεταβί¬ 
βασης δικαιώματος υπογραφής. 

11 .ΤηνΔΜΕΟ/Ο/3050 (ΦΕΚ 2302/Β716.09.2013) από¬ 
φαση Υπουργού Υποδομών, Μεταφορών και Δικτύων, 
με θέμα: «Έγκριση Τεχνικών Οδηγιών κυκλοφοριακών 
παρεμβάσεων στο αστικό περιβάλλον για την εφαρμογή 
τους σε περιοχές σχολικών συγκροτημάτων και περιοχές 
με αυξημένη κίνηση στα πλαίσια βελτίωσης της οδικής 
ασφάλειας». 

12. Το αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Τις 1115/2012, 49/2012 και 819/2013 αποφάσεις 
του Συμβουλίου της Επικράτειας. 


14. Την οικ. 47870/39280/10.09.2013 (ΑΔΑ: ΒΛ9ΛΟΡ1Κ- 
ΔΞΩ) απόφαση του Γενικού Γραμματέα της Αποκεντρω¬ 
μένης Διοίκησης Αττικής με θέμα: «Άσκηση αρμοδιό¬ 
τητας έγκρισης αποφάσεων των ΟΤΑ που αφορούν 
μέτρα ρύθμισης οδικής κυκλοφορίας και λήψης απο¬ 
φάσεων αναφορικά με τα μέτρα του άρθρου 52Α του 
ν. 2696/1999». 

15. Το αριθμ. 48823/39998/18.09.2013 έγγραφο του 
Γ.Γ. Αποκεντρωμένης Διοίκησης Αττικής, με θέμα: «Δι¬ 
ευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερ¬ 
σαίους χώρους λιμένων». 

16. Την Οικ. 22769/12259/19.03.2015 (ΑΔΑ:7ΞΦΔΟΡ1 Κ- 
ΙΡΚ) απόφαση του Γενικού Γραμματέα της Αποκεντρω¬ 
μένης Διοίκησης Αττικής με θέμα: «Άσκηση αρμοδιότη¬ 
τας έγκρισης αποφάσεων των ΟΤΑ που αφορούν μέτρα 
ρύθμισης οδικής κυκλοφορίας και λήψης αποφάσεων 
αναφορικά με τα μέτρα του άρ. 52 του ν. 2696/1999». 

17. Το έγγραφο της Δ/νσης Διοίκησης της Αποκεντρω¬ 
μένης Διοίκησης Αττικής, με το οποίο μας διαβιβάστηκε 
η νομοτύπως ληφθείσα, όπως αναφέρει η παραπάνω 
αρμόδια Υπηρεσία, 300/18 απόφαση του Δημοτικού 
Συμβουλίου του Δήμου Μεγαρέων, που αφορά σε κυ- 
κλοφοριακές ρυθμίσεις, με τα συνημμένα της. 

18. Την εισήγηση της Δ/νσης Τεχνικών Υπηρεσιών του 
Δήμου Μεγαρέων, βάσει της οποίας ελήφθη η 30/18 από¬ 
φαση της ΕΠΟΙΖΩ, για τις υπόψη κυκλοφοριακές ρυθμίσεις. 

19. Την 300/18 απόφαση του Δημοτικού Συμβουλίου 
του Δήμου Μεγαρέων, για τις υπόψη κυκλοφοριακές 
ρυθμίσεις. 

20. Το αριθμ. 24875/18-01-2019 έγγραφο της Δ/νσης 
Τεχνικών Υπηρεσιών του Δήμου Μεγαρέων από το οποίο 
προκύπτει πως από την παρούσα απόφαση κυκλοφορια- 
κών ρυθμίσεων δεν προκαλείται επιβάρυνση στο τρέχο¬ 
ντα προϋπολογισμό οικονομικού έτους 2019 του Δήμου. 

Και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την Τεχνική Υπηρεσία του Δήμου 
Μεγαρέων και συμβάλλουν στην εξυπηρέτηση των πο¬ 
λιτών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση των κυκλοφοριακών ρυθμίσεων όπως 
αυτές αποτυπώνονται: 

- Στο σχέδιο με θέμα: «ΚΑΤΟΨΗ ΚΥΚΛΙΚΟΥ ΚΟΜΒΟΥ» 
το οποίο αφορά το έργο με τίτλο «ΚΥΚΛΟΦΟΡΙΑΚΗ ΡΥΘ¬ 
ΜΙΣΗ ΟΔΟΥ ΤΕΠΕΛΕΝ ΙΟΥ». 

Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται μετην παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησής της, σε περίπτωση μη τήρη¬ 
σης των όρων και των προϋποθέσεων που έχουν τεθεί από 
τους αρμοδίους φορείς καθώς και με την απόφαση αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
Δ/νσηςΤεχνικών Υπηρεσιών του Δήμου Μεγαρέων, βά¬ 
σει της οποίας ελήφθη η εν λόγω απόφαση του Δημοτι¬ 
κού Συμβουλίου του Δήμου. 

8. Να τηρούνται απαρέγκλιτα τα όσα ορίζονται στο 
(11) σχετ. 

9. Η τοποθέτηση άλλων, πλην ρυθμιστικών σημάνσε¬ 
ων (πληροφοριακών, σημάνσεων που βελτιώνουν και 
διευκολύνουν την ρύθμιση ή την ασφάλεια της κυκλο¬ 


φορίας), μπορεί να γίνει με ευθύνη του Δήμου, σύμφωνα 
με τις εγκεκριμένες προδιαγραφές. 

10. Η παρούσα απόφαση αφορά αποκλειστικά σε κυ- 
κλοφοριακές ρυθμίσεις και δεν άπτεται θεμάτων γεωμε¬ 
τρικών σχεδιασμών και κατασκευής που συνοδεύουν τη 
δημιουργία του κυκλικού κόμβου. 

11. Τον παρόν έγγραφο δεν υποκαθιστά απαιτούμε- 
νες άλλες εγκρίσεις ή άδειες που πρέπει να ληφθούν. 
Επίσης, κατισχύει στην περίπτωση όπου οι λεκτικά πε- 
ριγραφείσες, προτεινόμενες κυκλοφοριακές ρυθμίσεις 
σε αυτό, διαφοροποιούνται ή έρχονται σε αντίθεση με 
αντίστοιχες, αναγραφόμενες ή εικονιζόμενες, σε προ¬ 
γενέστερες συνημμένες εγκρίσεις, αποφάσεις, τεχνικές 
εκθέσεις, μελέτες, σχέδια ή σκαριφήματα. 

Η παρούσα εγκριτική απόφαση δεν καλύπτει διαβά¬ 
σεις πεζών. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Φεβρουάριου 2019 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 

